ગ્લૅમરસ જગત એવું છે કે જ્યાં માત્ર ચમક, સૌંદર્ય, પ્રતિભા અને આભા જેવી બાબતો જ કામે લાગે છે અને ઢળતી વયે આ તમામ ખાસિયતો ધીરે-ધીરે વિદાય લેવા માંગે છે, પરંતુ બૉલીવુડમાં હાલમાં પણ એવી ડઝનબંધ સેલિબ્રિટીઓ છે કે જેઓ આ વર્ષે 40ની ઉંમરે પહોંચવાનાં છે, પરંતુ ચાલીસીએ પણ તેમની ચમક જળવાઈ રહી છે. જોકે ચાલીસ પાર કરી ચુકેલ શાહરુખ ખાન, આમિર ખાન અને સૈફ અલી ખાન, શ્રીદેવી, જુહી ચાવલા અને માધુરી દીક્ષિત જેવા કલાકારોએ એ વાત સાબિત કરી આપી છે. તેમાં પણ અભિનેત્રીઓની બાબતમાં ઘણી બધી એવી અભિનેત્રીઓ છે કે જેમનો ચાર્મ ચાલીસીએ પણ ઓછો થયો નથી.